แท็กซี่ตีนผี ซิ่งแข่งกระบะ ชน จยย.หลานชาย พายัพ ปั้นเกตุ ดับคาที่
โจ๋ 16 ขี่ จยย. ถูกแท็กซี่ซิ่งแข่งกระบะส่งน้ำแข็งชนล้มคว่ำ กระโหลกแตก-แขน-ขาหัก ดับคาที่ ญาติเผยผู้ตายเป็นหลาน พายัพ ปั้นเกตุ อดีต ส.ส.เพื่อไทย-แกนนำเสื้อแดงเมื่อเวลา 02.30 น. วันที่ 4 ก.พ.63 ร.ต.ท.รัชตะ รัชนจงกิจกร รอง สว.(สอบสวน) สภ.บางศรีเมือง จ.นนทบุรี รับแจ้งเหตุรถยนต์ชนรถจักรยานยนต์มีผู้เสียชีวิต เหตุเกิดที่สะพานข้ามแยกท่าอิฐ ถนนรัตนาธิเบศร์ ต.บางรักน้อย อ.เมือง จ.นนทบุรี จึงรุดไปตรวจสอบ พร้อมประสานแพทย์สถาบันนิติวิทยาศาสตร์ และมูลนิธิร่วมกตัญญูที่เกิดเหตุอยู่บริเณวสะพานข้ามแยกท่าอิฐ เชิงสะพานขาลงมุ่งหน้าแยกพระนั่งเกล้า พบศพ นายชาญวิทย์ ปั้นเกตุ อายุ 16 ปี อาชีพช่างปูกระเบื้อง อยู่บ้านเลขที่ 81/3 หมู่ 9 ต.วังสมบูรณ์ อ.วังสมบูรณ์ จ.สระเเก้ว สภาพศพขาหักทั้งสองขา กระโหลกศีรษะแตก ใกล้กันพบรถจักรยานยนต์ยี่ห้อซูซูกิ สเต็ป สีฟ้า ทะเบียน กตค 618 ตราด พังเสียหายทั้งคัน นอกจากนี้ยังพบกันชนหน้ารถแท็กซี่เขียวเหลือง ทะเบียน มฎ 2332 กรุงเทพมหานคร ตกอยู่จึงเก็บไว้เป็นหลักฐานจากการสอบสวน นายชาญศิริ ศรีเงินยวง อายุ 31 ปี อยู่บ้านเลขที่ 50 ถนนประชาชื่น แขวงลาดยาว เขตจตุจักร กรุงเทพมหานคร ให้ปากคำว่า ตนขับรถยนต์เก๋งยี่ห้อฮอนด้า BRV สีขาว ทะเบียน 8 กด 206 กรุงเทพมหานคร ขึ้นสะพานข้ามแยกท่าอิฐ เพื่อกลับบ้าน ขณะกำลังลงสะพานช่วงเกิดเหตุไม่มีไฟส่องสว่าง ได้ขับรถชนซ้ำรถจักรยานยนต์ที่ถูกชนก่อนแล้ว ส่วนผู้ตายนอนเสียชีวิตอยู่ขอบทางเลนขวาสุด จึงได้รีบจอดรถและโทรศัพท์แจ้งตำรวจ ยืนยันไม่ได้ชนคนแต่อย่างใดด้านพยานที่ขับรถตามมาก่อนเกิดเหตุครั้งแรก เล่าว่า มีรถแท็กซี่สีเขียวเหลืองขับแข่งมากับกระบะส่งน้ำแข็ง ก่อนที่รถแท็กซี่จะเฉี่ยวชนรถจักรยานยนต์ล้ม จนมีผู้เสียชีวิตดังกล่าวต่อ มานายสมเดช บุญชู อายุ 45 ปี ญาติผู้ตาย ได้เดินทางมาที่เกิดเหตุแจ้งว่า ผู้ตายออกจากบ้านเพื่อไปซื้อของที่ร้านสะดวกซื้อ นอกจากนี้ผู้ตายยังเป็นหลานชาย นายพายัพ ปั้นเกตุ อดีต ส.ส.บัญชีรายชื่อพรรคเพื่อไทย และอดีตแกนนำ นปช.อีกด้วยเบื่องต้นตำรวจยังไม่สามารถสรุปได้ว่า ใครเป็นผู้ชับชนรถจักรยานยนต์ผู้ตาย โดยตำรวจจะเร่งรวบรวมพยานหลักฐานส่งตรวจอย่างละเอียดอีกครั้ง และตรวจสอบกล้องวงจรปิด เพื่อหารถคันก่อเหตุมาดำเนินคดีตามกฎหมายต่อไป
โจ๋ 16 ขี่ จยย. ถูกแท็กซี่ซิ่งแข่งกระบะส่งน้ำแข็งชนล้มคว่ำ กระโหลกแตก-แขน-ขาหัก ดับคาที่ ญาติเผยผู้ตายเป็นหลาน พายัพ ปั้นเกตุ อดีต ส.ส.เพื่อไทย-แกนนำเสื้อแดง 
รถชนกัน,แท็กซี่ชนจักรยานยนต์,พายัพ ปั้นเกตุ,หลานชายพายัพ,แกนนำเสื้อแดง,ข่าวทั่วไป